Uznesenie Súdneho dvora (šiesta komora) z 5. mája 2025 – [Schoger](i)
(vec C‑460/24)
„ Návrh na začatie prejudiciálneho konania – Článok 53 ods. 2 a článok 94 Rokovacieho poriadku Súdneho dvora – Štátna pomoc – Oslobodenie od dane pre služby poskytované medzi podnikmi, ktoré vykonávajú hlavnú činnosť v sektore bankovníctva, poisťovníctva alebo dôchodkového zabezpečenia – Požiadavka uvedenia skutkového kontextu sporu vo veci samej – Neexistencia dostatočných spresnení – Predmet sporu – Požiadavka potreby otázok – Zjavná neprípustnosť “
Prejudiciálne otázky – Prípustnosť – Otázky položené bez dostatočne presných údajov o skutkovom a právnom kontexte, ako aj o dôvodoch odôvodňujúcich potrebu odpovede na prejudiciálne otázky – Neexistencia súvislosti medzi sporom vo veci samej a ustanoveniami práva Únie uvedenými v prejudiciálnych otázkach – Zjavná neprípustnosť
[Článok 267 ZFEÚ; Štatút Súdneho dvora, článok 23; Rokovací poriadok Súdneho dvora, článok 53 ods. 2 a článok 94 písm. a) a c)]
(pozri body 14 – 29)
Výrok
Návrh na začatie prejudiciálneho konania, ktorý podal Bundesfinanzgericht (Spolkový finančný súd, Rakúsko) rozhodnutím z 28. júna 2024, je zjavne neprípustný.
i      Názov tejto veci je fiktívny. Nezodpovedá skutočnému menu ani názvu žiadneho z účastníkov konania.